от стандартизирана или типова работа или услуга.
 Г.
 По отношение на договора не се прилага договореност за съдружие, например съвместно участие в процедура за възлагане на обществена поръчка, обединение или съвместно предприятие и др.
 19) Променлива 250112: „Нетен оборот според мястото, където клиентът е местно лице“
 „Нетен оборот“ е нетният оборот според определението за променлива 140301 в Е3. Понятието за „местно лице“ („резидентност“) съответства на Регламент (ЕС) No 549/2013.
 20) Променлива 250113: „Нетен оборот по продукти“
 „Нетен оборот“ е нетният оборот според определението за променлива 140301 в Е3. Разпределението по продукти се основава на КПД.
 21) Променлива 250201: „Брутна печалба от стоки за препродажба“
 Съответства на възвръщаемостта от дейността по покупка и препродажба без допълнителна преработка. Изчислява се от нетния оборот от търговски дейности по покупка и препродажба без допълнителна преработка, общата стойност на покупките за препродажба и промените на запасите от стоки и услуги, купени за препродажба.
 В брутната печалба от стоки за препродажба се включват продажбите, покупките и промените на запасите от стоки и услуги, които са свързани със стоки и услуги, купени за предаване на трети лица в същото състояние.
 Нарича се също „брутна търговска печалба“.
 22) Променлива 250301: „Стойност на продукцията“
 Стойността на продукцията представлява стойността на общата продукция на статистическата единица, произведена през референтния период.
 За всички дейности без дейностите по NACE 64, 65 и 66 това е сборът от:
 + нетния оборот,
 ± промяната на запасите от продукция и незавършено производство,
 ± промяната на запасите от стоки за препродажба,
 ± приходите от субсидии, свързани с продуктите или оборота,
 ± капитализираната продукция
 – покупките на стоки и услуги, купувани за препродажба.
 Приходите от субсидии, свързани с продуктите или оборота, са всякакви приходи, произтичащи от държавно подпомагане, предоставено на статистическата единица и признато от нея през референтния период.
 Капитализираната продукция е общото увеличение на всички придобити по стопански начин дългосрочни активи, признати като такива от статистическата единица през референтния период.
 За дейностите по NACE K6411 стойността на продукцията се определя като административните разходи, различни от разходите за персонала, плюс разходите за такси и комисиони, плюс амортизацията на материалните и нематериалните дълготрайни активи
 За дейностите по NACE K6419 и K649 стойността на продукцията се определя като: вземанията от лихви и подобни приходи минус дължимите лихви и подобни разходи, плюс вземанията от комисиони, плюс приходите от акции и други ценни книжа с променлива доходност, плюс нетната печалба или загуба от финансови дейности, плюс приходите от субсидии, свързани с продуктите или оборота. За някои дейности по NACE K6499 стойността на продукцията е равна на нетния оборот плюс субсидиите или предоставените от държавата безвъзмездни средства или като приближение за нея може да се използва общият размер на разходите за дейността, ако във финансовите отчети няма данни за нетния оборот.
 За дейностите по NACE K642 и K643 стойността на продукцията е равна на нетния оборот плюс субсидиите или предоставените от държавата безвъзмездни средства или като приближение за нея може да се използва общият размер на разходите за дейността, ако във финансовите отчети няма данни за нетния оборот.
 За дейностите по NACE